Täna hommikul mõtlesin, et peaks kuidagi oma tegutsemisi tõhustama. Pärast uusaastat olen kuidagi uimaseks ja mökutama jäänud, ei ole siiani seda õiget vunki sees. Mõtted on hajali, loen juhuslikult midagi siit-sealt, vaatan midagi juhuslikult  siit-sealt, kirjutan vahepeal natuke midagi, millega lõpuks ise rahul ei ole… no ei saa niimoodi ju. Tegin siis nimekirja asjadest, mis tuleks lähiajal ära teha, nii kodu- ja aiaelus kui kirjatöö asjus. Ja kui ma seda nimekirja vaatasin, sain kohe jubeda stressi sellest, kui pikk see nimekiri oli. Väga teravalt lõi vastu silmi, mida kõike ma olen nüüd aina edasi lükanud ja mille peale eelistanud mitte mõelda.